જેના પગલે સરકારે ઘણાં ગામોને કાઢી નાંખી નૂડામાં 24 ગામો અને 2 શહેરોને જ સમાવવાનો નિર્ણય લીધો હતો. નૂડામાં 24 ગામો સમાવાયા છે. તેમા અનેક ગામો નવસારીથી દૂર હોય ઉક્ત ગામોમાંથી કાઢી નાંખવાની માગ ચાલી રહી હતી. જેમાં પૂર્ણા નદીપારના 8 જેટલા ગામોનો મોરચો નવસારી કલેકટરાલયમાં ગત 9મી ફેબ્રુઆરીમાં આવ્યો હતો અને ઉક્ત ગામોના લોકોએ તેમના ગામોને નૂડામાંથી બાકાત રાખવાની રજૂઆત કરીહતી. કલેકટર કચેરીમાં રજૂઆત છતાં સરકારે ઉક્ત 8 ગામોને નૂડામાંથી હજુ બાકાત રાખ્યા નથી. બીજી તરફ આ 8 ગામો કસબા, આમરી, આમડપોર, પડઘા, વેજલપોર, પરથાણ, સરઈ, ધામણ સહિત નૂડાનો ડેવલપમેન્ટ પ્લાન પણ તાજેતરમાં બે અઠવાડિયા અગાઉ સરકારે જાહેર કરી દીધો હતો.